EkBass/fiwiki-20250220-pages-articles huggingface dataset:
Koulupoikia (elokuva)

Koulupoikia (unk. A Pál-utcai fiúk, engl. The Boys of Paul Street) on Zoltán Fábrin ohjaama draamaelokuva vuodelta 1969. Ferenc Molnárin samannimiseen romaaniin perustuva elokuva on sodanvastainen allegoria, jossa 1900-luvun alun nuorisojengit taistelevat tyhjästä tontista Budapestissa. Amerikkalais- unkarilaisena yhteistuotantona tehty elokuva näyteltiin englanniksi ja jälkiäänitettiin muun muassa unkariksi. Elokuva oli parhaan vieraskielisen elokuvan Oscar-palkintoehdokkaana. ==Näyttelijät== ==Muita filmatisointeja== Molnárin romaanin pohjalta on tehty puolen tusinaa muutakin elokuvaa mykkäelokuvien aikakaudelta alkaen, uusimpina italialainen ja unkarilainen televisioelokuva vuosilta 2003 ja 2005. ==Lähteet== == Aiheesta muualla == * Luokka:Unkarilaiset elokuvat Luokka:Yhdysvaltalaiset draamaelokuvat Luokka:Vuoden 1969 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat
John Moulder-Brown

John Moulder-Brown (s. 3. kesäkuuta 1953 Lontoo) on brittiläinen näyttelijä ja teatteriohjaaja, joka tunnetaan parhaiten nuoruutensa elokuvarooleista muun muassa elokuvissa Koulupoikia (1969) ja Hyväilysi kosketus (1970). Moulder- Brownin ensimmäinen lapsirooli oli Lewis Gilbertin vuoden 1958 elokuvassa Hymyä sateessa.John Moulder Brown, The New York Times, alun perin Hal Erickson, Rovi (= All-Movie Guide).Viitattu 26.9.2015. Vuonna 1997 Moulder- Brown perusti Brightoniin draamakoulutusta antavan oppilaitoksen The Academy of Creative Training (ACT).Gregoriadis, Xenia: Press , The Academy of Creative Training. Viitattu 26.9.2015. ==Filmografiaa== *Koulupoikia (A Pál-utcai fiúk, ohj. Zoltán Fábri 1969) *Hyväilysi kosketus (Deep End, ohj. Jerzy Skolimowski 1970) *Kuningas, rouva, sotamies (Herzbube, ohj. Jerzy Skolimowski 1971) *Vampyyrit iskevät (Vampire Circus, ohj. Robert William Young 1971) *Ludwig II (Ludwig, ohj. Luchino Visconti 1972) *Huijari Felix Krullin tunnustukset (Bekenntnisse des Hochstaplers Felix Krull, tv-sarja, ohj. Bernhard Sinkel, Saksan liittotasavalta 1982) *Claudia (Claudia, ohj. Anwar Kawadri 1986) *Tittelintuure (Rumpelstiltskin, ohj. David Irving 1987) ==Lähteet== ==Aiheesta muualla== * * * Luokka:Vuonna 1953 syntyneet Luokka:Brittiläiset näyttelijät Luokka:Elävät henkilöt
Swansonin laki

Swansonin lain mukaan aurinkosähkökennojen hinta laskee 20 prosenttia aina kun kaikkien tuotettujen kennojen kokonaismäärä kaksinkertaistuu. Kustannukset puolittuvat noin kymmenessä vuodessa. Laki on saanut nimensä Richard Swansonin mukaan joka perusti SunPower Corporation nimisen aurinkopaneelitehtaan. Swansonin lakia on verrattu Mooren lakiin. Piikiteeseen perustuvan aurinkosähkökennon hinta on romahtanut: vuonna 1977 yksi watti maksoi 76,67 dollaria, mutta 2014 enää 0,36 dollaria. Käsitettä Swansonin laki käytettiin ensimmäistä kertaa The Economist lehdessä loppuvuodesta 2012.Vastoin yleistä luuloa Swanson ei ollut ensimmäinen joka teki tämän havainnon. Swanson käytti sitä yleisesti kuvaamaan oppimista ja harjaantumista. Se kehitettiin ja otettiin käyttöön lentokoneteollisuudessa 1930-luvun puolivälissä. Se levisi laajalti aurinkosähkökennoteollisuuden käyttöön 1990-luvun puolivälissä. ==Katso myös== * aurinkoenergia ==Lähteet== Luokka:aurinkoenergia
Deep End

Deep End voi tarkoittaa ainakin seuraavia: *Hyväilysi kosketus (Deep End), vuoden 1970 elokuva *The Deep End, vuoden 2001 elokuva *Deep End, Pete Townshendin ja David Gilmourin lyhytaikainen yhtye 1980-luvun puolivälissä.
Raglanin linna

Raglanin linna on myöhäiskeskiaikainen linna Monmouthshiressa Walesissa. Linnasta otettiin sittemmin rakennusmateriaaleja uusiokäyttöön ja nykyään se on turistikohde. Linnaa puolustettiin Oliver Cromwellin joukkoja vastaan kolmentoista viikon ajan sisällissodan loppuvaiheessa ja valtaamisen jälkeen linna tuhottiin, jotta sitä ei voitaisi käyttää puolustustarkoituksessa. == Arkkitehtuuri == Linnaa rakennettiin useassa eri vaiheessa, työt alkoivat 1430-luvulla ja useita muutoksia sekä lisäyksiä tehtiin 1500-luvun lopussa. == Lähteet == == Aiheesta muualla == Luokka:Monmouthshire Luokka:Walesin linnat
Suhteiden Venäjä

Suhteiden Venäjä on Suvi Salmenniemen ja Anna Rotkirchin toimittama artikkelikokoelma, jossa suomalaiset tutkijat kirjoittavat 2000-luvun Venäjästä sosiaalisten verkostojen näkökulmasta. Teoksen julkaisi Gaudeamus vuonna 2008. == Lähteet == == Aiheesta muualla == * Pöllänen, Pirjo: Suhteet Venäjällä suomalaisin silmin. Yhteiskuntapolitiikka 6/2008. * Stranius, Pentti: Venäjä toimii naisten työllä . Helsingin sanomat 9.4.2008. Luokka:Kirjat yhteiskunnasta Luokka:Suomalaiset tietokirjat Luokka:Vuoden 2008 kirjat
Spontaani bakteeriperitoniitti

Spontaani bakteeriperitoniitti on kirroosin ja askiteksen komplikaatio (peritoniitti), joka johtuu yleensä gramnegatiivisten bakteerien kulkeutumisesta systeemiverenkierron kautta askitesnesteeseen. Tilaan liittyy 26–32 %:n kuolleisuus. Askiteksen takia sairaalahoitoon otetuista 15–20 % sairastuu bakteeriperitoniittiin.Duodecim: Askites - kuoleman merkki? Erityisen suuri bakteeriperitoniitin riski on niillä, joiden askitesnesteen proteiinipitoisuus on < 1.0 g/dL tai joilla on ollut variksvuotoja tai aiempi bakteeriperitoniitti. Uusiutumisen riski ensimmäisestä spontaanista bakteeriperitoniitista selvinneillä on 70 prosentin luokkaa.US National Library of Medicine: Diagnosis and therapy of ascites in liver cirrhosis == Lähteet == Luokka:Maksan sairaudet
Sojuz TMA-19M

Sojuz TMA-19M () on Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 15. joulukuuta 2015 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 46:n miehistöön. ISS:ään telakoiduttaessa Sojuzin automaattinen Kurs-telakointijärjestelmä ei toiminut, minkä vuoksi lennon komentaja Malentšenko suoritti telakoitumisen käsin. Ongelma viivytti telakoitumista 10 minuuttia. Alus toimi ISS:n pelastusaluksena kunnes palasi maahan 18. kesäkuuta 2016. ==Miehistö== * Juri Malentšenko, Venäjän avaruusjärjestö, päällikkö * Timothy Kopra, NASA * Timothy Peake, ESA ===Varamiehistö=== * Anatoli Ivanišin, Venäjän avaruusjärjestö, päällikkö * Kathleen Rubins, NASA * Takuya Onishi, JAXA ==Lähteet== == Aiheesta muualla == Luokka:Miehitetyt avaruuslennot Luokka:Sojuz-ohjelma Luokka:Vuoden 2015 avaruustoiminta
As-Sulaimaniyya (maakunta)

Sulaimaniyya (; , joskus muodossa Suleimania) on Irakin pohjoisosassa Iranin vastaiseen rajaan rajoittuva, Kurdistanin autonomiseen alueeseen kuuluva kuvernementti (maakunta). Vuoteen 2014 saakka se kattoi 17 023 neliökilometriä eli 3,9 prosenttia Irakin pinta-alasta. Hallintokeskus on Sulaimaniyyan yliopistokaupunki, joka sijaitsee linnuntietä noin 267 kilometriä Irakin pääkaupunki Bagdadista pohjoiskoilliseen. Kuvernementin väkiluku oli vuoden 1997 väestönlaskennassa 1 362 739. Vuonna 2013 asukkaita arvioitiin olevan 1 783 270 (5,6 % Irakin väestöstä). Väestöstä 84,9 prosenttia asui kaupungeissa ja 15,1 prosenttia maaseudulla. Väestön pääosa on kurdeja. Paikallishallintoa varten kuvernementti jakautui 16 piirikuntaan (tilanne 2013): * Bashder (6 % väestöstä), * Benjween (2 %)*, * Chamchamal (8 %), * Darbandikhan (Derbendikhan, 2 %), * Dokan (Dukan, 3 %), * Halabja (5 %)*, * Kalar (9 %), * Khanaqeen (1 %), * Kifry (3 %), * Mout (1 %), * Qaradagh (1 %), * Rania (Ranya, 11 %), * Said Sadiq (4 %)*, * Sharazoor (3 %)*, * Sharbazer (Sharbazir, 1 %) ja * Sulaimaniyya (Sulaymaniya, 40 %). Sulaimaniyyan kuvernementti on muun Irakin Kurdistanin tavoin selkeästi korkean tulotason seutua. Keskimääräinen bruttokansantulo henkeä kohden oli 23 825 Yhdysvaltain dollaria vuonna 2012. Tämä oli Irakin korkein maakuntakohtainen arvo ja vastasi tuolloista Portugalin tai Slovenian keskimääräistä tulotasoa. Väestön kehitystasoa vuonna 2012 kuvaava inhimillisen kehityksen indeksi oli 0,764 (korkea, tasoltaan Turkin HDI:n luokkaa). Kansallisen köyhyysrajan (2,5 USD/päivä) alapuolella oli vuonna 2011 noin 0,3 prosenttia väestöstä. Kansallisen köyhyysrajan alapuolella oli väestöä lähinnä Halabjan ja Qaradaghin piirikunnissa. Köyhien väestöosuus oli Irakin pienin (keskimäärin irakilaisista 11,5 % eli köyhyysrajaa vähemmällä vuonna 2011). Vuonna 2014 Irakin Kurdistan päätti irrottaa kuvernementin itäosasta Halabjan kuvernementin. Tähän siirtyi neljä piirikuntaa (*) Sulaimaniyyan kuvernementista. == Lähteet == ==Aiheesta muualla== *Sulaymaniyah Governorate Profile (Updated Dec. 2015), pdf (ncciraq.org)
Dahuk (maakunta)

Dahuk tai Dihok (, , joskus muodossa Dohuk tai Dhok) on Irakin pohjoisosassa, Kurdistanin autonomisella alueella, Turkin rajalla sijaitseva maakunta. Siihen kuuluu 6 553 neliökilometriä eli 1,5 prosenttia Irakin pinta-alasta (suppean tulkinnan mukaan; pinta-ala riippuu rajojen tulkinnasta Niniven maakunnan kanssa). Maakunnan hallintokeskus on Dahukin kaupunki (kurdiksi Dihok), joka sijaitsee linnuntietä noin 415 kilometriä Irakin pääkaupunki Bagdadista pohjoisluoteeseen. Maakunnan väkiluku oli vuoden 1997 väestönlaskennassa . Vuonna 2013 asukkaita arvioitiin olevan 1 133 627 (3,6 % Irakin väestöstä). Väestöstä 74,4 prosenttia asui kaupungeissa ja 25,6 prosenttia maaseudulla. Paikallishallintoa varten kuvernoraatti jakautuu seitsemään piirikuntaan. Maakunta on kiistellyt Niniven maakunnan kanssa ash-Shaikhanin, Sinjarin, Tal Afarin ja Tilkaifin piirikuntien rajoista tai niiden kuulumisesta maakuntaan. Useimpia kiistanalaisia piirikuntia (katso Ninawa) ei ole esitetty maakunnan sijaintia osoittavassa Irakin kartassa eikä oheisessa luettelossa, paitsi ash- Shaikhanin piirikunta. * Akre (Akri, 13 % väestöstä), * Amadiyya (al-Amadia, 8 %), * Bardarash (10 %), * Dahuk (Dihok, 27 %), * Shekhan (ash-Shaikhan, 8 %), * Simele (Sumeil, 14 %), ja * Zaxo (Zakho, Zakhow, 20 %). Dahuk on muun Irakin Kurdistanin tavoin selkeästi korkean tulotason seutua. Keskimääräinen bruttokansantulo henkeä kohden oli 19 780 Yhdysvaltain dollaria vuonna 2012. Väestön kehitystasoa vuonna 2012 kuvaava inhimillisen kehityksen indeksi oli 0,726 (korkea, tasoltaan Turkin HDI:n luokkaa). Kansallisen köyhyysrajan (2,5 USD/päivä) alapuolella oli 4,9 prosenttia väestöstä vuonna 2011. Köyhien väestöosuus on maakunnallisesti selvästi keskimääräistä Irakin tasoa (11,5 %) vähäisempi, joskin kahdessa piirikunnassa (Al-Shaikan ja Bardarash) väestöstä yli 10 prosenttia eli kansallista köyhyysrajaa niukemmin. == Lähteet == ==Aiheesta muualla== *Dahūk. Iraq (britannica.com)
Sappirakon kalkkeutuminen

Sappirakon kalkkeutuminen ("posliinisappirakko") on tila, jossa sappirakon seinämä usein oireettomasti kalkkeutuu. Se on yleisempi naisilla kuin miehillä ja tavallisimmillaan elämän kuudennella vuosikymmenellä. Sappirakon kalkkeutuminen altistaa sappirakon adenokarsinoomalle, jonka välttämiseksi leikkaus on tarpeen oireettomallakin potilaalla.US National Library of Medicine: Calcified ballbladder (porcelain gallbladder). 90 %:ssa tapauksista sappirakon kalkkeutuminen esiintyy sappikivitaudin yhteydessä.Medscape: Porcelain Gallbladder == Lähteet == Luokka:Ruoansulatuselinten sairaudet
Tere perestroika

Tere perestroika on maaliskuussa 1989 ilmestynyt virolaisen punkyhtyeen J.M.K.E.:n ensimmäinen single, jonka julkaisi suomalainen Stupido Records. Se on yhtyeen tunnetuin kappale, joka kuuluu olennaisesti myös Viron 1980- ja 1990-lukujen vaihteen itsenäistymisprosessiin, vaikka sanoittaja Villu Tammen mukaan laulu ei varsinaisesti olekaan osa Baltian maiden itsenäistymiseen johtanutta ns. laulavaa vallankumousta. Hän on kuitenkin kuvannut sitä jopa kappaleeksi, joka aloitti Neuvostoliiton hajoamiseen johtaneen ketjureaktion. Laulun sanoitus käsittelee presidentti Mihail Gorbatšovin vuonna 1985 käynnistämää uudistuspolitiikkaa, perestroikaa. == Taustaa == Villu Tamme kirjoitti kappaleen kesällä 1987 ja seuraavana vuonna se voitti Eesti TV:n järjestämän laulukilpailun. Palkintona ollutta ulkomaanmatkaa yhtye ei kuitenkaan milloinkaan saanut. Kilpailuun osallistunut kappale oli pelkästään kitaralla säestetty akustinen laulu, Tere perestroikan punkversio syntyi vasta myöhemmin, kun siihen lisättiin myös basso sekä rummut. Levylle kappale päätyi, kun Helsingin ravintola Kannaksessa oli itsenäisyyspäivänä 1988 tarkoitus järjestettiin virolaisten rockyhtyeiden konsertti. Neuvostoliiton viranomaiset eivät kuitenkaan myöntäneet muusikoille viisumeja ja niin keikalla esiintyi lopulta ainoastaan suomalainen punkyhtye Fucking World. Tapahtuman järjestäjät päättivät kustantaa pääsylipputuloilla kahden virolaisyhtyeen singlet, josta toinen oli Babachin Russkaya Vodka. Niiden julkaisua varten Joose Berglund ja Jorma Ristilä perustivat levy-yhtiön, joka myöhemmin sai nimen Stupido Records. Levyjen julkaisukeikka järjestettiin Helsingissä maaliskuussa 1989, mutta J.M.K.E.:n jäsenet eivät edelleenkään saaneet neuvostoviranomaisilta viisumia. Sen sijaan paikalla nähtiin Babachin lisäksi toinen virolainen yhtye Röövel Ööbik. Viisumit järjestyivät vasta kuukautta myöhemmin, kun SKDL kutsui J.M.K.E.:n esiintymään Kulttuuritalolla järjestettyyn vasemmistofoorumiin ja yhtye pääsi lopulta soittamaan ensimmäisen kerran myös Suomessa. Tere perestroikasta tuli ilmestyttyään pieni hitti. Se nousi Rumba-lehden kokoamalla singelistalla sijalle 11, mutta Suomen virallisilla myyntilistoilla singleä ei nähty. Single sisältää kaksi eri versiota sen nimikappaleesta. B-puolen nimi on kanteen ja etikettiin kirjoitettu virheellisesti Lahendus on ratkaisu. Tere perestroikasta kuvattiin vuonna 1989 myös Kansan Sivistystyön Liiton tuottama musiikkivideo, jonka ohjasi Hannu Puttonen. == Muusikot == *Villu Tamme – laulu, kitara, kosketinsoittimet *Lembit Krull – basso, taustalaulu *Tarvo Hanno Varres – basso (A1) *Venno Vanamölder – rummut *Anneli – taustalaulu (A2, B1) *Kalev – taustalaulu (A2, B1) == Kappaleet == ;A-puoli # # ;B-puoli # == Lähteet == *J.M.K.E.: Tere perestroika Finnmusic. ===Viitteet=== == Aiheesta muualla == *Tere perestroika Stupido Recordsin jukeboxissa Luokka:Vuoden 1989 kappaleet Luokka:Punkkappaleet Luokka:Virolaiset musiikkikappaleet
Johannes Miemois

Johan (Johannes) Miemois (12. heinäkuuta 1866 Vöyri – 1. syyskuuta 1924 Vöyri) oli suomalainen maanviljelijä ja kansanedustaja 1914–1917 ja 1919–1924. Johannes Miemois nousi eduskuntaan ruotsalaisen kansanpuolueen edustajaksi varasijalta Vaasan läänin pohjoisesta vaalipiiristä 17. maaliskuuta 1914, kun Johannes Bäck oli saanut vapautuksen tehtävästä. Hänet valittiin uudestaan eduskuntaan samasta vaalipiiristä 1919 ja 1922. Miemois toimi myös Vöyrin kunnallislautakunnan ja kunnanvaltuuston puheenjohtajana. ==Lähteet== Luokka:Kansanedustajat Luokka:Vöyrin kunnanvaltuutetut Luokka:Suomen ruotsalaisen kansanpuolueen poliitikot Luokka:Vaasan läänin pohjoinen vaalipiiri Luokka:Vuonna 1866 syntyneet Luokka:Vuonna 1924 kuolleet
Kaarle Raade

Karl (Kaarle) Eugen (K. E.) Raade (vuoteen 1906 Randell; 14. lokakuuta 1866 Turku – 16. heinäkuuta 1945 Turku) oli suomalainen hovioikeuden varapresidentti ja kansanedustaja.Ylioppilasmatrikkeli 1853–1899 Raaden vanhemmat olivat palotorninvartija Karl Henrik Randell ja Maria Gustava Lindroos. Hän pääsi ylioppilaaksi Turun lyseosta 1888 ja suoritti Helsingin yliopistossa kameraalitutkinnon 1890 sekä yleisen oikeustutkinnon 1892. Hän sai varatuomarin arvon 1895 ja työskenteli useissa tehtävissä Turun hovioikeudessa 1899–1936, vuodesta 1934 sen varapresidenttinä. Raade valittiin suomalaisen puolueen kansanedustajaksi Turun läänin eteläisestä vaalipiiristä vuoden 1916 eduskuntavaaleissa. Hän toimi myös Turun Suomalaisen Säästöpankin johtokunnan puheenjohtajana. Raaden puolisona oli vuodesta 1903 taidemaalari Agnes Johanna Wittfooth, joka tunnettiin erityisesti kukka-asetelmien maalaajana. Heidän poikansa oli vuorineuvos Uolevi Raade.Kuka kukin on 1954, s. 674 Runeberg.org.Antiikkiliike Wanha Elias : Kukkaloistoa ==Lähteet== Luokka:Kansanedustajat Luokka:Suomalaiset tuomarit Luokka:Suomalaisen puolueen poliitikot Luokka:Varsinais-Suomen vaalipiiri Luokka:Vuonna 1866 syntyneet Luokka:Vuonna 1945 kuolleet
Erkki Jauhiainen

Erkki Eemil Jauhiainen (24. marraskuuta 1938 Pielavesi – 14. syyskuuta 2015 HelsinkiKuolleita, Helsingin Sanomat 26.9.2015 s. C 17) oli suomalainen maantieteilijä. Jauhiainen oli Joensuun yliopiston maantieteen professori ja Helsingin yliopiston dosentti.Opinto-opas, Maantieteen koulutusohjelma, Helsingin yliopisto viitattu 27.9.2015Maantieteen dosentit, Helsingin yliopisto, viitattu 27.9.2015 Tietokirjailijana hänen erityisalojaan olivat maantiede (kulttuuri- ja luonnonmaantiede), aluemaantiede (Aasia, Mongolia ja Siperia), ihminen ja ympäristö sekä maisematutkimus.Tietokirjailijat ry, viitattu 27.9.2015 == Julkaisuja == * On soils in the boreal coniferous region : Central Finland - Lapland - Northern Poland. Hki : [Societas geographica Fenniae], 1969 - (Fennia; 98: 5). 1969 - (Helsingin yliopiston maantieteen laitoksen julkaisuja. 68). Väitöskirja ==Lähteet== Luokka:Suomalaiset maantieteilijät Luokka:Suomalaiset professorit Luokka:Joensuun yliopiston professorit Luokka:Vuonna 1938 syntyneet Luokka:Vuonna 2015 kuolleet
Peter Didrichsen

Peter Didrichsen (s. 27. syyskuuta 1950Syntymäpäivät, Helsingin Sanomat 27.9.2015 s. C 25) on suomalainen museonjohtaja. Hän on Didrichsenin taidemuseon perustajien Gunnar ja Marie-Louise Didrichsenin poika ja johti museota vuoteen 2020. == Lähteet == Luokka:Suomalaiset taidemuseonjohtajat Luokka:Vuonna 1950 syntyneet Luokka:Elävät henkilöt
Bengs

Bengs on sukunimi. Se on muun muassa seuraavien suomalaisten henkilöiden sukunimi: * Eevi Bengs (s. 1990), nykyaikainen viisiottelija * Jakob Bengs (1895–1988), jääkäri * Johannes Bengs (1877–1936), kansanedustaja (rkp)
Eero Varis

Eero Aulis Varis (9. elokuuta 1928 Konnevesi – 18. syyskuuta 2015 TampereKuolinilmoitus. Helsingin Sanomat 27.9.2015, s. C 17.) oli suomalainen kasvinviljelytieteilijä ja professori. Varis kirjoitti ylioppilaaksi 1947, valmistui agronomiksi 1954, maatalous- ja metsätieteiden kandidaatiksi 1953 ja lisensiaatiksi 1969. Hän väitteli tohtoriksi 1970 Helsingin yliopistosta.Kuka kukin on 1978, s. 1058–1059. (Runeberg.org) Varis oli Hankkijan kasvinjalostuslaitoksen kasvinjalostaja 1955–1976, leipävilja- ja perunaosaston esimies 1968–1976, laitoksen apulaisjohtaja 1974–1976, Suomen akatemian maatalous-metsätieteellisen toimikunnan nuorempi tutkija 1972–1974, Helsingin yliopiston kasvinviljelystieteen professori 1976–1990 ja dosentti 1990–1994.Helsingin yliopiston opettaja- ja virkamiesluettelo 1918–2000. Viitattu 17.9.2015 Eero Variksen puoliso vuodesta 1955 oli maatalouseläintieteen professori Anna-Liisa Varis. == Lähteet == ==Aiheesta muualla== * Eero Variksen muistokirjoitus Helsingin Sanomissa. * Luokka:Suomalaiset maataloustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1928 syntyneet Luokka:Vuonna 2015 kuolleet
Mark Lester

Mark Lester (s. 11. heinäkuuta 1958 Oxford) on entinen brittiläinen lapsinäyttelijä, joka tunnetaan parhaiten nimiroolistaan viidellä Oscarilla palkitussa musikaalielokuvassa Oliver! vuodelta 1968. ==Elämä ja ura== Mark Lester syntyi näyttelijäperheen poikana Englannin Oxfordissa. Hänen isänsä on juutalaistaustainen näyttelijä-tuottaja Michael Lester (alun perin Michael Boris Letzer) ja äiti näyttelijä Rita Keene Lester. Mark-poika sai koulutuksensa kolmessa yksityiskoulussa. Lapsiroolien esittäjänä Lester aloitti pikkurooleissa brittiläisissä televisiosarjoissa. Vuonna 1964 hän oli pienessä roolissa François Truffaut’n englanninkielisessä tieteisdraamassa Fahrenheit 451 (1966) ja Robert Dhéryn ranskankielisessä elokuvassa Suu kiinni... (Allez France, 1964). Hän näytteli yhtä lapsista Jack Claytonin elokuvassa Salaisuus (1967). Vuonna 1967 kahdeksanvuotias Lester valittiin päärooliin Carol Reedin suuren suosion saaneeseen elokuvasovitukseen Lionel Bartin musikaalista Oliver! (1968). Laulunumeroissa Lesterin äänenä käytettiin kuitenkin elokuvasäveltäjä Johnny Greenin tytärtä Kathea.Whitty, Fiona: The Girl on a Motorbike Who Sang All Oliver's Songs , The Mail on Sunday 19.12.2004. Vaatii HighBeam-tilauksen. Viitattu 28.11.2015. Lester sai hyviä arvosteluja myös vuoden 1969 elokuvasta Vapaana ja villinä (Run Wild, Run Free), jossa hän esitti mykkää, eristäytyvää poikaa. Varhaisteinien romanssista kertovassa vuoden 1970 elokuvassa Melody – suloinen ensirakkaus Mark Lester näytteli pääosaa yhdessä Tracy Hyden kanssa. Vuosina 1970–1971 Lester teki useita muitakin roolitöitä televisiossa ja muun muassa elokuvissa Silminnäkijä (1970) ja Mustan oriin seikkailut (1971). Hän teki useita filmejä myös Italiassa, joista viimeinen, La Prima volta sull’erba, oli ehdolla Kultainen karhu -palkintoon Berliinin 25. elokuvajuhlilla 1975. Viimeisen elokuvaroolinsa Lester teki vuonna 1977 Richard Fleischerin elokuvassa Prinssi ja kerjäläispoika. 19-vuotias Lester pettyi elokuvan saamiin arvosteluihin ja ryhtyi opiskelemaan osteopatiaa. ==Yksityiselämä== Lesterillä on neljä lasta ensimmäisestä avioliitostaan vuosilta 1993–2005. Lester on sanonut ettei ole Michael Jacksonin lapsien isä.Godfather Denies He's Bio-Dad of Michael Jackson's Kids, "As Far As I Know" E News 10.8.2009. Viitattu 19.11.2018 ==Lähteet== ==Aiheesta muualla== * Luokka:Brittiläiset näyttelijät Luokka:Englantilaiset lapsinäyttelijät Luokka:Vuonna 1958 syntyneet Luokka:Elävät henkilöt
Taunggyi

Taunggyi on Myanmarin Shan-osavaltion pääkaupunki. Taunggyi sijaitsee Inlejärven koillispuolella maan keskiosassa. Brittivallan aikana kaupunkiin sijoitettiin hallintovirastoja. thumb|none|200px|Budhalainen portti. ==Lähteet== ==Aiheesta muualla== Luokka:Myanmarin kaupungit
Vilhunen

Vilhunen on seuraavien suomalaisten sukunimi: * Aapo Vilhunen (1935–2023), näyttelijä * Keijo Vilhunen (s. 1960), rikollinen * Risto Vilhunen (s. 1945), taidemaalari ja taiteen kerääjä * Selma Vilhunen (s. 1976), elokuvaohjaaja ja käsikirjoittaja
Paolo Andreucci

Paolo Andreucci (s. 21. huhtikuuta 1965 Castelnuovo di Garfagnana) on italialainen ralliautoilija. Nykyisin hänen kartanlukijanaan toimii Anna Andreussi.http://www.ewrc-results.com/profile.php?p=959&sct;=1 Andreucci osallistui ensimmäiseen rallin maailmanmestaruussarjan osakilpailuun vuonna 1989 Portugalin rallissa sijoittuen kahdeksanneksi Lancialla ja saavuttaen uransa ensimmäiset kolme MM-pistettä. Noilla pisteillä Andreucci sijoittui sarjassa sijalle 58. Toisen kerran Andreucci pääsi pisteille vasta kahdennessatoista MM-rallissaan, vuoden 2015 Sardinian rallissa ollen niin ikään kahdeksas Peugeotilla. Andreucci on voittanut kahdesti IRC-sarjassa Sanremon rallin. == Lähteet == Luokka:Italialaiset ralliautoilijat Luokka:Vuonna 1965 syntyneet Luokka:Elävät henkilöt
Gustavo Saba

Gustavo Saba (s. 24. heinäkuuta 1979) on paraguaylainen ralliautoilija. Hänen kartanlukijanaan toimii argentiinalainen Diego Cagnotti.http://www.ewrc- results.com/profile.php?p=5460 Saba debytoi rallin maailmanmestaruussarjassa vuoden 2012 Argentiinan rallissa Mitsubishillä kartanlukijanaan maanmiehensä Victor Aguilera. Tuloksena oli tuolloin keskeytys. Ensimmäiset MM-pisteensä Saba saavutti neljännestä osakilpailustaan, vuoden 2015 Argentiinan rallista. Saba on voittanut CODASUR-rallisarjan mestaruuden useita kertoja. == Lähteet == Luokka:Paraguaylaiset ralliautoilijat Luokka:Vuonna 1979 syntyneet Luokka:Elävät henkilöt
Mikko Ivalo

Ernst Mikael (Mikko Ernesti) Ivalo (sukunimi aik. Ingman; 3. tammikuuta 1903 Maarianhamina – 2. elokuuta 1966) oli suomalainen diplomi-insinööri ja Valtion rautateiden teknillinen johtaja.Diplomi-insinöörit ja arkkitehdit 1973, s. 800. Suomen teknillinen seura & Tekniska föreningen i Finland, Helsinki 1973. Ivalon vanhemmat olivat lehtori Robert Michael (Mikael) Ingman (1875–1934) ja Maria Emilia Haapanen (1876–1934). Ivalo pääsi ylioppilaaksi Vaasan suomalaisesta lyseosta 1921 ja hän valmistui diplomi-insinööriksi Teknillisen korkeakoulun koneinsinööriosaston koneenrakennuksen opintosuunnalta vuonna 1928. Ivalo oli Valtion rautateillä 2. luokan koneinsinöörinä vuodesta 1937 ja 1. luokan koneinsinöörinä 1941–1942 ja 1945–1949. Hän oli välillä Fiskarsin jousitehtaan johtajana 1942–1945 ja toimi Valtionrautateiden koneosaston johtajana 1949–1960. Ivalo toimi myös opettajana valtionrautateiden järjestämillä oppikursseilla ja hän oli varajohtajana Ammattienedistämislaitoksessa 1937. Ivalo kirjoitti teoksen höyryveturien tekniikasta ja huollosta sekä johtamista käsitelleen teoksen Henkilökohtainen työnjohto. Jälkimmäisessä kirjassa hän muun muassa määritteli hyvän esimiehen ominaisuudet näin: Sitaatti Ivalon kirjasta teoksessa Tony Dunderfelt : Konttorikemiaa, Helsingin kauppakamari 2013 (Google Kirjat linkki) Mikko Ivalo oli naimisissa vuodesta 1929 Emma Wieno Ingmanin o.s. Lundgren (s. 1904) kanssa.Juhani Kerkkosen sukusivusto : Ingman-suku, taulu 39 == Teoksia == * Höyryveturit ja niiden hoito. WSOY 1945, 2. painos 1946, 3. painos 1953 * Henkilökohtainen työnjohto. Ammattienedistämislaitoksen ammattikirjoja 31. Otava 1947 * Käytännön taulukot ; tekijät Mikko Ivalo, Viljo Lehmus. WSOY 1956 == Lähteet == Luokka:Suomalaiset insinöörit Luokka:Suomalaiset tietokirjailijat Luokka:Vuonna 1903 syntyneet Luokka:Vuonna 1966 kuolleet
Asetoasetyylikoentsyymi-A

Asetoasetyylikoentsyymi-A (C25H40P3SN7O18) on koentsyymi-A:n johdannaisiin kuuluva orgaaninen yhdiste. Yhdiste on tärkeä välituote muun muassa rasvahappojen, eräiden aminohappojen ja steroidien aineenvaihdunnassa. ==Biosynteesi ja biologinen rooli== Asetoasetyylikoentsyymi-A:ta muodostuu monissa eliöissä kahden asetyylikoentsyymi-A-molekyylin reagoidessa Claisen- kondensaatiolla. Tätä reaktioita katalysoiva entsyymi on asetoasetyylikoentsyymi-A-tiolaasi. Seuraavassa vaiheessa asetoasetyylikoentsyymi-A reagoi edelleen kolmannen asetyylikoentsyymi-A:n kanssa aldoliadditiolla muodostaen 3-hydroksi-3-metyyliglutaryylikoentsyymi-A:ta, josta voi edelleen muodostua steroideja tai se voi hajota maksassa ketoaineiksi kuten asetoetikkahapoksi, asetoniksi ja 3-hydroksivoihapoksi. 3-Hydroksi-3-metyyliglutaryylikoentsyymi-A:n muodostumista asetoasetyylikoentsyymi-A:sta katalysoiva entsyymi on HMG-CoA-syntaasi. Asetoasetyylikoentsyymi-A on osa myös eräitä muita biologisia reittejä. Eräät mikrobit syntetisoivat yhdisteestä polyhydroksialkanoaatteihin kuuluvaa poly-(R)-3-hydroksibutyraattiaIrene K. P. Tan: Polyhydroxyalkanoates, Kirk- Othmer Encyclopedia of Chemical Technology, John Wiley & Sons, New York, 2003. Viitattu 27.9.2015 ja kondensoimalla asetoasetyylikoentsyymi-A:ta kahden malonyylikoentsyymi-A-molekyylin kanssa muodostuu polyketidien biosynteeseihin tarvittavaa 2-monoasetyylifloroglusinolia. Eräät kasvit muodostavat asetoasetyylikonetsyymi-A:sta alkaloideihin kuuluvaa hygriiniäLinda M. Mascavage, Serge Jasmin, Philip E. Sonnet, Michael Wildson & David R. Dalton: Alkaloids, Ullmann's Encyclopedia of Industrial Chemistry, John Wiley & Sons, New York, 2011. Viitattu 27.9.2015. ==Lähteet== Luokka:Biomolekyylit
Konduktööri (täsmennyssivu)

Konduktööri tarkoittaa seuraavia: *konduktööri, rautateiden virkailija, Ruotsissa aiemmin käytettiin myös eräistä rakennusviraston virkamiehistä ja linnoitusväen upseereista (sittemmin aliupseereista) *metsäkonduktööri, metsänhoidon virkamies
Moura Lympany

Moura Lympany DBE (oik. Mary Gertrude Johnstone, 18. elokuuta 1916 Saltash, Cornwall, Britannia – 28. maaliskuuta 2005 Gorbio, Ranska) oli brittiläinen konserttipianisti. Moura Lympany syntyi brittiupseerin tyttäreksi ja oppi jo lapsena puhumaan sujuvasti myös ranskaa. Kuusivuotiaana hänet lähetettiin katolisten nunnien ylläpitämään sisäoppilaitokseen Le Convent des Sœurs de Marie Belgian Tongerenissa. Kolmentoista vuoden iässä vuonna 1929 hän sai stipendin Royal Academy of Musiciin Lontooseen. Pian hänet palkittiin sekä soitto- että sävellystaidoistaan, ja hän aloitti konserttiuransa. 15-vuotiaana hän jatkoi opintojaan Wienissä aluksi Paul Weingartenin ja sitten Clara Schumannin oppilaana olleen Mathilde Vernen johdolla. 18-vuotiaana Lympany alkoi vastahakoisesti opiskella Tobias Matthayn johdolla, mutta muutti käsityksensä jo ensitapaamisessa.Dame Moura Lympany, Tribute to A Piano Legend , CD-levyn kansivihko, viitattu 27.9.2015. Vuonna 1938 Moura Lympany tuli toiseksi Emil Gilelsin jälkeen Brysselin Ysayë-pianokilpailussa. Siellä hänen soittoonsa ihastui Arthur Rubinstein, joka suostutteli oman managerinsa ottamaan Lympanyn talliinsa. Tästä seurasi monia konsertteja ja kiertueita Euroopassa ja Etelä-Amerikassa. ==Tärkeimpiä levytyksiä== * Brahms: Intermezzi (EMI) * Chopin: The Complete Nocturnes (Angel) * Chopin: 24 Preludes, Op. 28 (Erato) * Hatšaturjan: pianokonsertto (Decca) * Prokofiev: pianokonsertot 1 (Angel) ja 3 (Decca) * Rahmaninovin pianokonsertot 1 (Angel), 2 (HMV) ja 3 (Decca) * Saint-Saëns: pianokonsertto n:o 2 (Pristine Audio) * Schubert: Forellikvintetto (EMI) ==Lähteet== Luokka:Brittiläiset pianistit Luokka:Vuonna 1916 syntyneet Luokka:Vuonna 2005 kuolleet
Mahlamäki

Mahlamäki on suomalainen sukunimi: * Jari Mahlamäki (s. 1954), koripalloilijaBaskethotel * Olli Mahlamäki (s. 1982), säilämiekkailija * Klaus Mahlamäki (s. 1949), koripalloilija * Rainer Mahlamäki (s. 1956), arkkitehti == Lähteet ==
Tauno Korhonen

Tauno Korhonen (25. elokuuta 1931 Siilinjärvi – 22. elokuuta 2015 Nilsiä) oli suomalainen huonekalukauppias, joka perusti omaa nimeään kantavan huonekaluhallien ketjun. Korhonen oli aikansa julkisuuden henkilö. Pohjoissavolainen Tauno Korhonen työskenteli 14–19-vuotiaana kotipuolessaan renkinä, kunnes muutti 1950 Helsinkiin ja toimi muun muassa juoksupoikana, radioliikkeessä, oluttehtaan kuljettajana ja makeisten myyjänä. Vuoden 1962 paikkeilla hän sai paikan Iskun myyjänä ja eteni pian myymälänhoitajaksi, jona toimi viitisen vuotta. Hän tutustui Ruotsissa Ikean toimintaan ja toi sieltä ideoita Suomeen. Vuoden 1966 alussa hän siirtyi yrittäjäksi ja perusti Kansallispankista saamallaan lainalla oman huonekaluliikkeen. Korhonen käytti tehokkaasti hyväkseen mainontaa, kuten kokosivun ilmoituksia sanomalehdissä. Helsinki-Vantaan lentoaseman lähelle rakennettua suurmyymälää markkinoivan kampanjan harhauttavana teemana oli ”Tauno Korhonen on Seutulassa”, mikä silloisessa puheenparressa viittasi rattijuopumustuomion sovittamiseen lentokenttätyömaalla.Kampanjaan kuulunut ilmoitus Mainosmuseo-sivustolla. Viitattu 29.6.2015. Myöhemmin mainoslauseeksi vakiintui osamaksukauppaan kehottava ”Osta kerralla kunnon huonekalut”. Omassa yrityksessä myymälöitä oli enimmillään yksitoista, ja Seutulan päämyymälässä oli satakunta työntekijää. Korhonen sairastui syöpään 1970-luvulla, mutta siitä parannuttuaan hän aloitti huonekaluviennin Yhdysvaltoihin, jossa hänellä oli parhaimmillaan kymmenen myymälää. 1980-luvulla yritystoiminta loppui, kun käyttöpääoma ei riittänyt ja rahoittajapankki vetäytyi yhteistyöstä.Muistot. Hs.fi , viitattu 27.9.2015 == Lähteet == Luokka:Suomalaiset yrittäjät Luokka:Vuonna 1931 syntyneet Luokka:Vuonna 2015 kuolleet
Tuntemattoman primaarikasvaimen syöpä

Tuntemattoman primaarikasvaimen syöpä (CUP, ) viittaa syöpätautiin, joka todetaan etäpesäkkeen perusteella ilman, että primaarikasvaimen sijaintia saadaan selville. Tuntematonta alkuperää olevia syöpiä on syöpätapauksista 3–5 %. Sairauden toteamishetkellä potilaiden mediaani-ikä on 60 vuotta; miehillä tuntemattoman primaarikasvaimen syöpä on hieman yleisempi kuin naisilla. Ennuste on näissä tapauksissa huono; jäljellä olevan eliniän mediaani on 4–12 kuukautta. Jotkut potilaat kuitenkin sairastavat parempiennusteista tautimuotoa; 10 % potilaista on elossa viiden vuoden kuluttua diagnoosista. Joskus primaarikasvain löydetään potilaan vielä eläessä tai ruumiinavauksessa; usein se on pieni nodula keuhkoissa tai sappi-/haimatiehyissä.US National Library of Medicine: Cancers of unknown primary origin: current perspectives and future therapeutic strategies Yli puolet tuntemattoman primaarikasvaimen syöpää sairastavista potee useaan kohteeseen levinnyttä tautia, mutta lopuilla etäpesäkkeellä on vain yksi sijainti, joka tyypillisimmin on maksassa, luustossa tai imusolmukkeissa. 60 % tuntemattoman primaarikasvaimen syövistä on adenokarsinoomia. Lymfoomaa tai melanoomaa ei luokitella tuntemattoman primaarikasvaimen syöväksi, vaikka sairauden alkuperäinen sijainti ei olisi selvillä.American Cancer Society: What is a cancer of unknown primary? Suurimmalla osalla potilaista on taustallaan tupakointia; monesti primaarikasvain ruumiinavauksessa löydetäänkin elimestä, jonka syöpäriskiä tupakointi kohottaa. Oireet riippuvat etäpesäkkeiden sijainnista. Tyypillisiä oireita edenneissä syövissä ovat heikkous, väsymys, ruokahaluttomuus ja laihtuminen. == Lähteet == Luokka:Syöpätaudit
Crossharbourin asema

Crossharbour (vuosina 1994–2006 Crossharbour & London Arena) on Docklands Light Railwayn asema Cubitt Townissa, Lontoossa, Oyster-vyöhykkeellä 2. Se avattiin 31. elokuuta 1987. ==Kuvia== Kuva:05 2023 Crossharbour DLR station IMG 7489.jpg|Aseman itäinen sisäänkäynti. Kuva:Crossharbour DLR stn western entrance.JPG|Aseman läntinen sisäänkäynti. Kuva:Crossharbour DLR stn signage.JPG|Aseman nimikyltti. Kuva:Dlr-roundel-Crossharbour.jpg|DLR:n tunnus asemalla. ==Lähteet== ==Aiheesta muualla== Luokka:Docklands Light Railwayn asemat
Burghley House

Burghley House on englantilainen herraskartano Lincolnshiren kreivikunnassa Peterborough’n kaupungin laitamilla lähellä Stamfordia. Burghley House on näyttävä Elisabetin ajan rakennus. Kartanon pääosan kahdessa alimmassa kerroksessa on 35 suurta huonetta. Näiden lisäksi kartanossa on 80 pienempää huonetta sekä lukuisia halleja, käytäviä, kylpyhuoneita ja huoltotiloja.Burghley House ==Historia== Burghley House rakennettiin vuosien 1555 ja 1587 välillä kuningatar Elisabet I:n korkea-arvoiselle virkamiehelle William Cecille, josta tuli Burghleyn 1. lordi. Kartano on italialaistyylinen. Tyyli oli 1500-luvulla suosittua Ranskassa ja Flanderissa. Englantiin tyyli tuli erityisesti alankomaalaisen arkkitehdin Hans Vredeman de Vriesin ansiosta. Muita tyyliin vaikuttaneita arkkitehteja olivat italialainen Sebastiano Serlio sekä ranskalainen Philibert de l’Orme. Burghleyn lordi David Cecil, tuleva Exeterin 6. markiisi, voitti vuonna 1928 olympialaisissa 400 metrin aitajuoksussa kultamitalin. ==Nykyaika== Kartanoa hallitsee tällä hetkellä 16. sukupolvi Cecilin sukua, Exeterin 8. markiisi Michael Cecil. Kartano on suosittu matkailukohde, jossa on erilaisia näyttelyitä ja tapahtumia. Myös Burghley Housen taidekokoelmat ja huonekalut sekä kartanon puutarhat ovat vierailun arvoisia. Kartanon mailla järjestetään vuosittainen kenttäratsastuskilpailu Burghley Horse Trials. ==Burghley House elokuvissa== Burghley House on ollut kulissina useassa elokuvassa. *Da Vinci –koodi MailOnline *Ylpeys ja ennakkoluulo *Elisabet – kultainen aikakausi ==Aiheesta muualla== ==Lähteet== Luokka:Englannin kartanot Luokka:Lincolnshiren rakennukset ja rakennelmat
Iván Trevejo

Iván Trevejo Pérez (s. 1. syyskuuta 1971 Havanna, Kuuba) on ranskalaistunut kuubalaissyntyinen kalpamiekkailun olympiamitalisti ja maailmanmestari. 184 senttimetriä pitkä ja 82 kilogrammaa painava Trevejo on vasenkätinen.http://fie.org/fencers/fencer/30908 Hän edustaa AS Saint Gratieniä ja hänen valmentajaan toimii Hugues Obry.http://www.baku2015.com/athletes/athlete=trevejo- ivan-1004696/index.html?intcmp=athletes-hub Trevejo osallistui Kuuban väreissä kaksiin kesäolympialaisiin, vuosina 1996 ja 2000.http://www.sports- reference.com/olympics/athletes/tr/ivan-trevejo-1.html Vuonna 1996 hän voitti hopeaa henkilökohtaisesta kilpailusta ja vuonna 2000 pronssia joukkuekilpailusta. MM-kilpailuista Trevejo voitti Kuuballe yhden joukkuekullan ja -pronssin vuosilta 1997 ja 1999. Vuoden 2002 MM-kilpailuiden jälkeen Trevejo loikkasi Ranskaan ja sai maan kansalaisuuden vuonna 2010. Vuoden 2013 MM-kilpailuista hän saavutti uudelle maalleen pronssia. Vuoden 2015 Euroopan kisoista Trevejo voitti kultaa niin henkilökohtaisesta kuin joukkuekilpailustakin. == Lähteet == == Aiheesta muualla == Luokka:Kuubalaiset miekkailijat Luokka:Ranskalaiset miekkailijat Luokka:Kuubalaiset olympiamitalistit Luokka:Vuonna 1971 syntyneet Luokka:Elävät henkilöt
Marianne Peltomaa

Marianne Peltomaa (s. 12. kesäkuuta 1951 Helsinki) on suomenruotsalainen kirjailija. ==Henkilöhistoria== Peltomaa on filosofian maisteri, joka on työskennellyt opettajana Ahvenanmaalla, hallintotehtävissä Åbo Akademissa ja oppikirjojen toimittajana Schildts -kustantamossa. Hänelle on myönnetty Svenska litteratursällskapetin palkinto vuosina 1997 ja 2003, ja hänen rikosromaaninsa Ei valoa tunnelissa oli Suomen dekkariseuran Lasiavain- palkintoehdokas vuonna 2005. ==Kirjallinen tuotanto== Peltomaan esikoisteos oli runokokoelma Det redan sagta (1990), mutta myöhemmin hän on julkaissut varsinkin rikosromaaneja. ===Teoksia=== * Det redan sagda, 1990 * Bryggan, 1992 * Trappan, 1993 * Skuggan, 1994 * Juni, 1996 * Resan (Matka, 2000), 1998 * I utkanten, längst ut, 2000 * En riktig familj (Oikea perhe), 2002 * Inget ljus i tunneln (Ei valoa tunnelissa, 2005), 2004 * Räkenskapens tid (Tilinteon aika), 2006 * Färgen under huden (Ihon alla), 2007 * Flickan i trappan (Pimeä portaikko), 2009 * Och jag skall avlägsna din slagg (Ja minä irrotan sinusta kaiken kuonan), 2011 * Pikkukoutsi ui, 2012, yhteistyössä Jani Strömsholmin kanssa, kuvitus Carlos da Cruz * Pikkukoutsi, 2012, yhteistyössä Jani Strömsholmin kanssa, kuvitus Carlos da Cruz == Lähteet == ==Aiheesta muualla== * Shildts & Söderströmsin kirjailijaesittely * Kirjailijaesittely - Tornio Luokka:Suomenruotsalaiset kirjailijat Luokka: Suomalaiset rikoskirjailijat Luokka: Suomalaiset runoilijat Luokka: Suomalaiset opettajat Luokka: Suomalaiset kustannustoimittajat Luokka:Vuonna 1951 syntyneet Luokka:Elävät henkilöt
Veera Kauppi

Veera Kauppi (s. 19. heinäkuuta 1997 Tampere) on suomalainen salibandyn pelaaja. Hän edustaa ruotsalaisseura Team Thorengruppenia. Ruotsalainen salibandylehti Innebandymagazinet valitsi hänet maailman parhaaksi naissalibandypelaajaksi vuosina 2017, 2018 ja 2021. Hän on tehnyt eniten tehopisteitä Suomen naisten maajoukkueessa. Hän pelannut myös jalkapalloa Naisten Liigassa Tampereen Ilveksen joukkueessa. Salibandyssä Kauppi pelasi Naisten Salibandyliigan Kooveessa kaudesta 2011–2012 lähtien. Kaudella 2014–2015 hän sijoittui liigan pistepörssin kolmanneksi tehopistein 27+26.Aalto, Pekka: Pallonkesyttäjät. Aamulehti 27.9.2015, s. A30-A32 Kesällä 2018 hän siirtyi ruotsalaisseura IKSU:uun. Hän teki kaudella 2018–2019 Ruotsin liigan yhden kauden runkosarjan piste-ennätyksen 91 pisteellään, joka koostui 60 maalista ja 31 syötöstä 26 ottelussa. Vuonna 2020 IKSU vetäytyi talousvaikeuksien vuoksi liigasta ja Kauppi siirtyi myöskin Uumajassa pelaavaan Team Thorengruppeniin. Kauppi on pelannut nuorisomaajoukkueissa ja saavuttanut alle 19-vuotiaiden MM-hopeaa vuosina 2014 ja 2016. Jälkimmäisellä kerralla hän sai välierässä polvikierukkavamman, joka esti hänen pelaamisensa loppuottelussa. Naisten maajoukkueessa hän on saavuttanut MM-hopeaa vuonna 2015 kotikaupunkinsa Tampereen MM-kilpailuissa sekä vuonna 2017 Bratislavassa, vuonna 2021 Uppsalassa ja vuonna 2023 Singaporessa. Vuoden 2019 MM- kilpailuissa Neuchâtelissa Kauppi saavutti pronssia. Hän sairastui kesken kisojen flunssaan ja oli sivussa puolivälieräottelusta Slovakiaa ja välieräottelusta Ruotsia vastaan. Pronssiottelussa Tšekkiä vastaan hän teki Suomen voittomaalin jatkoajalla. Uppsalassa 2021 Kauppi valittiin MM- turnauksen arvokkaimmaksi pelaajaksi. Hän on pelannut lokakuun 2023 loppuun mennessä 79 maaottelua, joissa hän on tehnyt 123 maalia ja antanut 82 maalisyöttöä. Hän nousi naisten maajoukkueen pistetilaston ykköseksi MM- kilpailuissa 2019. Jalkapallossa Kauppi oli pelipaikaltaan hyökkääjä. Hän debytoi Ilveksen paidassa Naisten Liigassa toukokuussa 2015 PK-35 Vantaata vastaan.http://us.women.soccerway.com/players/veera-kauppi/305062/ Avausmaalinsa hän teki saman vuoden elokuussa Merilappi Unitedia vastaan. Kauppi teki tuossa ottelussa hattutempun. Hän on voittanut liigassa yhden SM- hopean. Kauppi on edustanut myös Suomen nuorisomaajoukkueita.https://www.palloliitto.fi/uutiset/maajoukkueet/tu18-97-maajoukkueleirille-3-59 Kaupin kaksossisar Oona Kauppi pelaa salibandyä Team Thorengruppenissa ja Suomen maajoukkueessa sekä pelasi myös jalkapalloa Ilveksessä. == Lähteet == Luokka:Suomalaiset jalkapalloilijat Luokka:Suomalaiset salibandyn pelaajat Luokka:Vuonna 1997 syntyneet Luokka:Elävät henkilöt
Oona Kauppi

Oona Kauppi (s. 19. heinäkuuta 1997 Tampere) on suomalainen salibandyn pelaaja. Hän edustaa ruotsalaista Team Thorengruppenia ja on pelannut Suomen maajoukkueessa yli 60 maaottelua. Hän on pelannut myös jalkapalloa Naisten Liigassa Tampereen Ilveksen joukkueessa. Salibandyssä Kauppi kuului Kooveen kokoonpanoon vuosina 2011–2018. Kaudella 2014–2015 hän oli liigan pistepörssin viides tehopistein 32+17.Aalto, Pekka: Pallonkesyttäjät. Aamulehti 27.9.2015, s.A30-A32 Kesällä 2018 hän siirtyi siskonsa Veeran kanssa pelaamaan ruotsalaiseen IKSU:uun. Vuonna 2020 IKSU vetäytyi talousvaikeuksien vuoksi liigasta ja sisarukset siirtyivät myöskin Uumajassa pelaavaan Team Thorengruppeniin. Vuonna 2014 Kauppi saavutti Suomen alle 19-vuotiaiden maajoukkueen kanssa MM-hopeaa. Hän oli MM-turnauksessa joukkueen paras maalintekijä yhdeksällä maalilla, minkä lisäksi hän sai kaksi syöttöpistettä. Kauppi on toiminut myös tuon maajoukkueen kapteenina. Vuoden 2015 naisten MM- kilpailut häneltä jäivät väliin polvivamman takia. Vuonna 2016 hän voitti toistamiseen alle 19-vuotiaiden MM-hopeaa. Vuonna 2017 hän saavutti naisten MM-kilpailuissa hopeaa, vuonna 2019 pronssia sekä vuosina 2021 ja 2023 jälleen hopeaa. Hän oli vuoden 2019 MM-turnauksen paras maalintekijä 15 maalillaan ja hänet valittiin kisojen arvokkaimmaksi pelaajaksi. Kauppi valittiin kauden 2019–2020 parhaaksi naispelaajaksi. Hän voitti Ruotsin liigassa mestaruuden IKSU:n riveissä. Jalkapallossa Kauppi oli pelipaikaltaan keskikenttäpelaaja. Hän debytoi Ilveksen edustusjoukkueen paidassa Naisten Liigassa elokuussa 2015 Merilappi Unitedia vastaan tullen vaihdosta kentälle viimeiseksi minuutiksi.http://us.women.soccerway.com/players/oona-kauppi/414308/ Hän saavutti liigassa yhden SM-hopean. Myös Kaupin kaksoissisko Veera Kauppi pelaa salibandyä Team Thorengruppenissa ja Suomen maajoukkueessa sekä on pelannut jalkapalloa Ilveksessä. == Lähteet == Luokka:Suomalaiset jalkapalloilijat Luokka:Suomalaiset salibandyn pelaajat Luokka:Vuonna 1997 syntyneet Luokka:Elävät henkilöt
Ristimäki (Tampere)

Ristimäki on Tampereen läntinen kaupunginosa, joka rajoittuu pohjoisessa Tohloppiin, idässä Epilänharjuun, lännessä Tesomajärveen sekä etelässä Tampere-Pori-rataan. Kaupunginosassa sijaitsevat Mediapolis, Yleisradion toimipiste sekä Tesoman koulu. Kaupunginosa on saanut nimensä nykyisen Ristimäenkatu 1:n kohdalla sijainneen, Kaarilan kartanoon kuuluneen Ristimäen torpan mukaan. Nimen tarkkaa merkitystä on mahdoton selvittää, koska määriteosa risti voi viitata uskonnolliseen symboliin, hautapaikkaan, risteykseen tai paikan muotoon. Ristimäen torpan maat ulottuivat nykyiseltä Tesomankadulta Porin radan eteläpuolelle. Alue siirrettiin Pohjois-Pirkkalan kunnasta Tampereen kaupunkiin vuoden 1937 alussa ja sen asemakaava vahvistettiin vuonna 1956. Kaupunginosassa sijaitsee suuri kerrostaloalue.Maija Louhivaara: Tampereen kadunnimet, s. 253. Tampereen museoiden julkaisuja 51, 1999, Tampere. ISBN 951-609-105-9. Ristimäen keskeiset kadut Kohmankatu ja -kaari on nimetty vanhaan Pirkkalan pitäjän Tohloppilan kylään kuuluneen Kohman talon mukaan. Talo liitettiin Kaarilan kartanoon vuonna 1767. Louhivaara 1999, s. 254. == Lähteet == *
Karbala (maakunta)

Karbala (, joskus muodossa Kerbala) on Irakin keskiosassa, Bagdadin lounaispuolella sijaitseva maakunta. Se kattaa 5 034 neliökilometriä, mikä on noin prosentti Irakin pinta-alasta. Maakunnan väkiluku oli vuoden 1997 väestönlaskennassa 594 235. Vuonna 2013 asukkaita arvioitiin olevan 1,012 miljoonaa. Väestöstä 66,5 prosenttia asui kaupungeissa ja 33,5 prosenttia maaseudulla. Väestön keskimääräinen vuotuinen bruttokansantulo vuonna 2012 oli 11 230 USD henkeä kohden (PPP). Samaa vuotta kuvaava inhimillisen kehityksen indeksi oli 0,680. Vuonna 2011 kaikkiaan 11,4 prosenttia väestöstä eli kansallista köyhyysrajaa (2,5 Yhdysvaltain dollaria päivässä) vaatimattomammin. Tämä oli Irakin keskimääräistasoa (keskimäärin 11,5 % väestöstä eli köyhyysrajaa vähemmällä). Maakunnan elinkeinoista mainittakoon ovat turismi, maatalous, öljynjalostus ja säilyketeollisuus. Seudulla kasvatetaan taatelipalmuja ja sitrushedelmiä. Maakunta jakautuu kolmeen piirikuntaan: * Ain al-Tamur (2 % väestöstä), * al-Hindiyya (al-Hindiya, 22 %) ja * Karbala (76 %). Maakunnan pääkaupunki on Karbalan kaupunki, joka sijaitsee linnuntietä 85 kilometriä Bagdadista etelälounaaseen. Karbala on eräs šiiamuslimien pyhimmistä kaupungeista. Siellä käy miljoonia pyhiinvaeltajia vuosittain. Esimerkiksi vuonna 2013 raportoitiin 15 miljoonasta pyhiinvaeltajasta imaami Hussainin muistoksi järjestettynä pyhiinvaellusajankohtana. AschuraFestKarbala.jpg|Uskovaisia imaami Hussainin, profeetta Muhammadin lapsenlapsen muistoksi pidettävässä juhlakulkueessa Karbalassa. Kerbela Hussein Moschee.jpg|Imaami Hussainin moskeija Karbalassa. == Lähteet == ==Aiheesta muualla== *Governorate of Holy Kerbala (2013) (gov.iq) *Kerbala Governorate Profile (2015) (ncciraq.org) *The Iraqi Red Crescent cadres provide support for patients displaced people in Karbala Governorate (30.8.2015) (reliefweb.int)
HMS Calendula (K28)

HMS Calendula (viirinumero K28) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 19. syyskuuta 1939 Belfastista Harland and Wolffilta, missä köli laskettiin 30. lokakuuta 1939 telakkanumerolla 1061Lynch, John s. 197. Alus laskettiin vesille 21. maaliskuuta 1940 ja valmistui reilua kuukautta myöhemmin 6. toukokuuta.Friedman, Norman s. 340 == Palvelus == Alus luovutettiin 1942 Yhdysvalloille, joka liitti sen laivastoonsa nimellä USS Ready. Alus palautettiin 1945 Britannialle. == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Harland and Wolffin valmistamat alukset
HMS Camellia (K31)

HMS Camellia (viirinumero K31) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 19. syyskuuta 1939 Belfastista Harland and Wolffilta, missä köli laskettiin 14. marraskuuta 1939 telakkanumerolla 1064Lynch, John s. 198. Alus laskettiin vesille 4. toukokuuta 1940 ja valmistui reilua kuukautta myöhemmin 18. kesäkuuta.Friedman, Norman s. 340 == Palvelus == Alus myytiin 1948 kauppalaivastoon. == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Harland and Wolffin valmistamat alukset
HMS Clarkia (K88)

HMS Clarkia (viirinumero K88) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 19. syyskuuta 1939 Belfastista Harland and Wolffilta, missä köli laskettiin 30. lokakuuta 1939 telakkanumerolla 1060Lynch, John s. 196. Alus laskettiin vesille 7. maaliskuuta 1940 ja valmistui reilua kuukautta myöhemmin 22. huhtikuuta.Friedman, Norman s. 340 == Palvelus == Alus myytiin romutettavaksi 1947. – == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Harland and Wolffin valmistamat alukset
HMS Erica (K50)

HMS Erica (viirinumero K50) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 19. syyskuuta 1939 Belfastista Harland and Wolffilta, missä köli laskettiin 22. helmikuuta 1940 telakkanumerolla 1067Lynch 2012, s. 198. Alus laskettiin vesille 18. kesäkuuta ja valmistui vielä samana vuonna 9. elokuuta.Friedman 2008, s. 340 == Palvelus == Alus tuhoutui osuttuaan miinaan Benghazin edustalla 9. helmikuuta 1943.Preston, Antony & Raven, Alan s. 7 == Lähteet == * * * * === Viitteet === Luokka:Kuninkaallisen laivaston Flower- luokan korvetit Luokka:Yhdistyneen kuningaskunnan toisen maailmansodan korvetit Luokka:Harland and Wolffin valmistamat alukset